อัดเงินกองทุนหมู่บ้าน25ก.ค.
คณะกรรมการกองทุนหมู่บ้านฯ อนุมัติระเบียบเติมเงินโครงการ 1.5 หมื่นล้าน เริ่มจ่ายเงิน 2 แสน/หมู่บ้าน วันที่ 25 ก.ค.นี้
6 ก.ค. 2560

คณะกรรมการกองทุนหมู่บ้านฯ อนุมัติระเบียบเติมเงินโครงการ 1.5 หมื่นล้าน เริ่มจ่ายเงิน 2 แสน/หมู่บ้าน วันที่ 25 ก.ค.นี้นายนที ขลิบทอง ผู้อำนวยการสำนักงานกองทุนหมู่บ้านและชุมชนเมืองแห่งชาติ (สทบ.) เปิดเผยว่า ที่ประชุมคณะกรรมการกองทุนหมู่บ้านและชุมชนเมืองแห่งชาติ (กทบ.) ได้เห็นชอบรับร่างระเบียบคณะกรรมการกองทุนหมู่บ้านฯ ว่าด้วยการบริหารโครงการเพิ่มศักยภาพหมู่บ้านและชุมชนเพื่อความเข้มแข็งของเศรษฐกิจฐานรากตามแนวทางประชารัฐ พ.ศ. 2560 หรือโครงการ 1.5 หมื่นล้านบาท หลังจากระเบียบผ่านการอนุมัติแล้วทั้งนี้ คาดว่าจะเริ่มทยอยอนุมัติโครงการที่เสนอเข้ามารอแล้ว และจ่ายเงินเข้ากองทุนละ 2 แสนบาท ได้ตั้งแต่ วันที่ 25 ก.ค.เป็นต้นไป คาดจะจ่ายเงินส่วนใหญ่ หรือ 90% หรือประมาณ 6.4 หมื่นกองทุน ภายในเดือน ส.ค.นี้ และเก็บตกอีก 10% ในเดือน ก.ย.ขณะเดียวกัน ยังอนุมัติให้ตั้งคณะอนุกรรมการ 2 ชุด คือ อนุกรรมการบริหารกองทุนหมู่บ้านและชุมชนเมือง ที่มีนายสนธิรัตน์ สนธิจิรวงศ์ รมช.พาณิชย์ เป็นประธาน เพื่อขับเคลื่อนการเพิ่มศักยภาพกองทุนให้เข้มแข็งยิ่งขึ้น และอนุกรรมการติดตามการฟื้นฟู และพัฒนาเพื่อสนับสนุนการเพิ่มทุนให้แก่กองทุนที่มีปัญหาเพิ่มทุนไม่ได้ 10,937 กองทุน พร้อมให้ สทบ.ไปพิจารณาตั้งคณะกรรมการด้านยุทธศาสตร์ เพื่อวางแผนการทำงานของสทบ.ในระยะยาวนอกจากนี้ ยังได้อนุมัติให้ตั้ง 2 กองทุนใหม่ คือ กองทุนชุมชนตลาดหนองหญ้าไซ และกองทุนชุมชนหนองหลวง หลังจากนี้จะมีกองทุนหมู่บ้านฯ ทั้งหมด 79,593 กองทุนอย่างไรก็ตาม นายสุวิทย์ เมษินทรีย์ รมต.ประจำสำนักนายกรัฐมนตรี ยังได้ให้นโยบายกับ สทบ.ไปประสานกับกระทรวงการคลัง และสถาบันการเงินของรัฐเพื่อจัดทำแนวทางการแก้หนี้นอกระบบอย่างไรก็ตาม ในเบื้องต้นจะให้กองทุนหมู่บ้านฯ เข้าไปซื้อหนี้นอกระบบเข้ามาแล้วเข้าไปเป็นเจ้าหนี้แทน โดยจะใช้เงินจากวงเงิน 4 หมื่นล้านบาท ดอกเบี้ย 5% ต่อปีที่คณะรัฐมนตรีอนุมัติให้ธนาคารออมสินและ ธ.ก.ส.ปล่อยสินเชื่อให้กองทุนหมู่บ้านฯ ขณะนี้ใช้ไปแล้ว 1.5 หมื่นล้านบาท ยังเหลือวงเงินอยู่ 2.5 หมื่นล้านบาท ที่สามารถนำมาดำเนินการได้ หากไม่พอก็สามารถใช้โครงการพิเศษของธนาคารของรัฐได้